**Suzuki Connect
Πολιτική Απορρήτου Χρήστη (User Privacy Policy)**

Η παρούσα πολιτική απορρήτου (“**Πολιτική**”) περιγράφει πώς η Suzuki Motor Corporation και η Magyar Suzuki Corporation Ltd. (“**εμείς**”, “**εμάς**” και “**μας**”**)**, συλλέγουμε και επεξεργαζόμαστε προσωπικά δεδομένα για εσάς μέσω της χρήσης των Υπηρεσιών Suzuki Connect. Αυτό περιλαμβάνει τη χρήση της εφαρμογής Suzuki Connect για smartphone (η “**Εφαρμογή**”), του Εγγεγραμμένου Οχήματός σας Suzuki (το “**Εγγεγραμμένο Όχημα**”) και οποιωνδήποτε άλλων συναφών υπηρεσιών που παρέχονται μέσω του Suzuki Connect (από κοινού αποτελούσες τις “**Συνδεδεμένες Υπηρεσίες**”). Στην παρούσα Πολιτική, “**εσείς**” and “**σας**” αναφέρεται σε ένα άτομο που χρησιμοποιεί ή έχει πρόσβαση στις Συνδεδεμένες Υπηρεσίες.

Η παρούσα Πολιτική καλύπτει τη συλλογή προσωπικών δεδομένων σχετικά με έναν “**Χρήστη**” των Συνδεδεμένων Υπηρεσιών. Ο Χρήστης, ως ο κύριος Χρήστης που εγγράφεται στην Εφαρμογή (“**Κύριος Χρήστης**”), μπορεί επίσης να προσθέσει έναν δευτερεύοντα χρήστη (“**Secondary User**”) στον λογαριασμό του ακολουθώντας τις οδηγίες της Εφαρμογής. Ο Κύριος Χρήστης δύναται να περιορίσει τις άδειες του Δευτερεύοντος Χρήστη εντός της Εφαρμογής. Ένας Δευτερεύων Χρήστης θα θεωρείται Χρήστης για τους σκοπούς της παρούσας Πολιτικής Απορρήτου και συνεπώς θα υπόκειται στις διατάξεις της Πολιτικής Απορρήτου ως Χρήστης.

Ωστόσο, παρακαλούμε σημειώστε ότι ακόμα και αν ένας Χρήστης μισθώσει το Εγγεγραμμένο Όχημα σε άλλο πρόσωπο, θα συλλέξουμε προσωπικά δεδομένα, συμπεριλαμβανομένης της τοποθεσίας του Εγγεγραμμένου Οχήματος, προκειμένου να παρέχουμε τις Συνδεδεμένες Υπηρεσίες. Εάν ένας Χρήστης μισθώσει το Εγγεγραμμένο Όχημα σε άλλο πρόσωπο, ο Χρήστης πρέπει να θέσει στη διάθεσή του την παρούσα Πολιτική, ώστε το εν λόγω πρόσωπο να κατανοήσει την επεξεργασία των προσωπικών δεδομένων του/της στο πλαίσιο των Συνδεδεμένων Υπηρεσιών.

Η παρούσα Πολιτική περιγράφει επίσης πώς χρησιμοποιούμε και προστατεύουμε τα προσωπικά σας δεδομένα, τα δικαιώματά σας αναφορικά με αυτά τα προσωπικά δεδομένα και με ποιους τα μοιραζόμαστε. Η Suzuki Motor Corporation και η Magyar Suzuki Corporation Ltd. ενεργούν ως ανεξάρτητοι υπεύθυνοι επεξεργασίας δεδομένων για τα προσωπικά σας δεδομένα. Παρακαλούμε ανατρέξτε στην παράγραφο 8 κατωτέρω για λεπτομέρειες σχετικά με το πώς μπορείτε να επικοινωνήσετε με εμάς.

1. **Τί κατηγορίες προσωπικών δεδομένων διατηρούμε για εσάς;**
	1. Προσωπικά δεδομένα σημαίνει κάθε πληροφορία που μπορεί να χρησιμοποιηθεί για να σας ταυτοποιήσει. Συλλέγουμε αυτά τα προσωπικά δεδομένα από μία ποικιλία πηγών, συμπεριλαμβανομένων των προσωπικών δεδομένων που μας παρέχετε απευθείας εσείς, και τα προσωπικά δεδομένα που συλλέγουμε για εσάς από τρίτους.
	2. Είναι πιθανό να απαιτείται βάσει νόμου να συλλέγουμε προσωπικά δεδομένα για εσάς, ή ως επακόλουθο της συμβατικής σχέσης που έχουμε με εσάς. Μη παροχή αυτών των δεδομένων πιθανόν να αποτρέψει ή να καθυστερήσει την εκπλήρωση αυτών των υποχρεώσεων.
		1. **Προσωπικά δεδομένα που παρέχετε εσείς σε εμάς, και προσωπικά δεδομένα που συλλέγουμε από άλλες πηγές**
	3. Συλλέγουμε προσωπικά δεδομένα σας όταν μας τα παρέχετε εσείς απευθείας και μέσω πηγών τρίτων μερών. Αυτό περιλαμβάνει στοιχεία που σας ταυτοποιούν άμεσα, όπως το όνομά σας και στοιχεία επικοινωνίας, αλλά και στοιχεία που σας ταυτοποιούν έμμεσα, όπως δεδομένα που συλλέγουμε από την ηλεκτρονική συσκευή και/ή το Εγγεγραμμένο Όχημα που χρησιμοποιείτε για να έχετε πρόσβαση στις Συνδεδεμένες Υπηρεσίες. Για παράδειγμα, θα επεξεργαστούμε προσωπικά δεδομένα που παρέχετε όταν εγγράφεστε σε έναν λογαριασμό Suzuki Connect μέσω της Εφαρμογής. Αυτό μπορεί να περιλαμβάνει επίσης τη συλλογή προσωπικών δεδομένων μέσω της χρήσης από εσάς των Συνδεδεμένων Υπηρεσιών, όπως δεδομένα τοποθεσίας και ιστορικό οδήγησης.
	4. Θα συλλέγουμε επίσης προσωπικά δεδομένα για εσάς από άλλες πηγές, για παράδειγμα από την αντιπροσωπεία από την οποία αγοράσατε το Εγγεγραμμένο Όχημά σας, ή από άλλους διανομείς ή τρίτους παρόχους υπηρεσιών.
		1. **Κατηγορίες προσωπικών δεδομένων που συλλέγουμε**
	5. Οι κατηγορίες των προσωπικών δεδομένων που επεξεργαζόμαστε αναφορικά με εσάς μπορεί να περιλαμβάνουν όλες τις κατηγορίες που παρέχετε εσείς σε εμάς μέσω της χρήσης σας των Συνδεδεμένων Υπηρεσιών, ή τα οποία συλλέγουμε από εσάς ή από τρίτα μέρη, όπως περιγράφεται στην παρούσα Πολιτική. Παραδείγματα των προσωπικών δεδομένων που μπορεί να επεξεργαστούμε αναφορικά με εσάς περιλαμβάνουν:
		* 1. **Προσωπικά στοιχεία και στοιχεία επικοινωνίας** – όπως το όνομά σας, ταχυδρομική και ηλεκτρονική διεύθυνση, αριθμό τηλεφώνου και εθνικότητα.
			2. **Πληροφορίες Συσκευής και Ηλεκτρονικές Πληροφορίες** – όπως η διεύθυνση IP του smart phone σας όπου τηρείται η Εφαρμογή, είδος συσκευής, ταυτότητα συσκευής, έκδοση OS της συσκευής σας και πληροφορίες GPS του Εγγεγραμμένου Οχήματός σας.
			3. **Πληροφορίες Οχήματος** – όπως αναγνωριστικό αριθμό οχήματος (VIN), είδος οχήματος, αριθμός κυκλοφορίας, διαγνωστικές πληροφορίες on-board, και στοιχεία οδήγησης, συμπεριλαμβανομένων συνηθειών επιτάχυνσης και επιβράδυνσης, χιλιομέτρηση, ταχύτητα μηχανής, ταχύτητα οχήματος και μέση οικονομία καυσίμου.
			4. **Πληροφορίες σχετικές με τη Συντήρηση του Οχήματος–** όπως το ιστορικό συντήρησης και αντικατάστασης ανταλλακτικών του Εγγεγραμμένου Οχήματός σας.
			5. **Λεπτομέρειες Αυθεντικοποίησης** - όπως τα διαπιστευτήριά σας που σας επιτρέπουν πρόσβαση στον λογαριασμό σας για τις Συνδεδεμένες Υπηρεσίες, συμπεριλαμβανομένου του user ID σας και του κωδικού πρόσβασης.
			6. **Πληροφορίες σχετικές με την Υπηρεσία** – όπως πληροφορίες για τη χρήση των Συνδεδεμένων Υπηρεσιών σας, ημερομηνία σύμβασης, ανανέωση και λήξη των Συνδεδεμένων Υπηρεσιών σας, τη χρήση του Εγγεγραμμένου Οχήματός σας και πληροφορίες για τα αιτήματα και ερωτήματά σας.
2. **Πώς χρησιμοποιούμε τα προσωπικά δεδομένα σας και η βάση χρήσης τους**
	1. Χρησιμοποιούμε τα προσωπικά δεδομένα σας για τους ακόλουθους σκοπούς:
		1. Για να σας παρέχουμε και να προσαρμόζουμε σε εσάς τις Συνδεδεμένες Υπηρεσίες, όπως για να σας ειδοποιούμε για συγκεκριμένα χαρακτηριστικά του Εγγεγραμμένου Οχήματος, όπως το χρονικό σημείο των τακτικών επιθεωρήσεων;
		2. Για να διασφαλίζουμε ότι οι Συνδεδεμένες Υπηρεσίες λειτουργούν σωστά;
		3. Για να χειριζόμαστε τα ερωτήματα και τα αιτήματα αναφορικά με τις Συνδεδεμένες Υπηρεσίες;
		4. Για να μπορούμε να πιστοποιούμε τα προσωπικά σας στοιχεία ώστε να μπορούμε να επαληθεύουμε τον λογαριασμό σας Suzuki Connect;
		5. Για να τηρούμε τις υποχρεώσεις μας σχετικά με το ξέπλυμα βρώμικου χρήματος και να συμμορφωνόμαστε με κάθε σχετική φορολογική υποχρέωση και τις υποχρεώσεις μας βάσει των κανονισμών της Ευρωπαϊκής Ένωσης;
		6. Για να συνεργαζόμαστε με τις ρυθμιστικές αρχές και τα όργανα επιβολής του νόμου, όπου απαιτείται;
		7. Για να κατανοούμε πώς χρησιμοποιείτε τις Συνδεδεμένες Υπηρεσίες και να μπορούμε να εξάγουμε γνώση που θα μας επιτρέψει να αναπτύξουμε νέες και βελτιωμένες υπηρεσίες στο μέλλον; και
		8. Για να διεξάγουμε έρευνα και ανάλυση δεδομένων, ώστε να ενισχύουμε και/ή να βελτιώνουμε τα οχήματα και τις υπηρεσίες της Suzuki, και να αναπτύσσουμε νέα οχήματα και υπηρεσίες της Suzuki.
	2. Επεξεργαζόμαστε τα προσωπικά σας δεδομένα στηριζόμενοι στις ακόλουθες νομικές βάσεις:
3. Για να εκπληρώσουμε τις συμβατικές μας υποχρεώσεις προς εσάς;
4. Για να συμμορφωθούμε με τις νομικές υποχρεώσεις μας;
5. Βασιζόμενοι στη ρητή συναίνεσή σας; και
6. Για να εξυπηρετήσουμε τα έννομα συμφέροντά μας.
	1. Όπου βασιζόμαστε στα έννομα συμφέροντά μας, έχουμε προβεί σε εκτίμηση, κατά την οποία σταθμίσαμε τα δικαιώματά σας έναντι των δικών μας για να εξασφαλίσουμε ότι το δικαίωμά σας στην προστασία των προσωπικών δεδομένων σας δεν υπερτερεί του δικού μας συμφέροντος. Σε αυτή την περίπτωση, βασιζόμαστε στο έννομο συμφέρον μας να κατανοήσουμε πώς χρησιμοποιείτε τις Συνδεδεμένες Υπηρεσίες, για να μπορούμε να σας παρέχουμε τις υπηρεσίες με πρόσφορο τρόπο, και να μας επιτρέπεται να εξάγουμε γνώση για να μπορούμε να αναπτύσσουμε νέες και βελτιωμένες υπηρεσίες στο μέλλον.
	2. Όπως περιγράφεται στην παράγραφο 2.2, μπορεί να λάβουμε τη συναίνεσή σας για να συλλέγουμε και να χρησιμοποιούμε συγκεκριμένες κατηγορίες προσωπικών πληροφοριών, όταν απαιτείται εκ του νόμου (για παράδειγμα σε σχέση με δραστηριότητες απευθείας εμπορικής προώθησης) Αν ζητήσουμε τη συναίνεσή σας για να επεξεργαζόμαστε τα προσωπικά σας δεδομένα, μπορείτε να ανακαλέσετε τη συναίνεσή σας οποτεδήποτε, αλλάζοντας τη ρύθμιση στην Εφαρμογή.
7. **Αυτοματοποιημένες αποφάσεις για εσάς**
	1. Στην παρούσα φάση δεν λαμβάνουμε αυτοματοποιημένες αποφάσεις για εσάς. Ωστόσο, αν ξεκινήσουμε τέτοιου είδους επεξεργασία στο μέλλον, θα επικαιροποιήσουμε την παρούσα πολιτική με τις σχετικές πληροφορίες πριν η εν λόγω επεξεργασία ξεκινήσει να λαμβάνει χώρα.
8. **Σε ποιες περιπτώσεις μπορεί να μοιραστούμε τα προσωπικά σας δεδομένα με άλλους;**
	1. Τα προσωπικά σας δεδομένα θα χρησιμοποιηθούν κυρίως από εμάς για να σας παρέχουμε τις Συνδεδεμένες Υπηρεσίες μας. Ωστόσο, μπορεί να γνωστοποιήσουμε τα προσωπικά δεδομένα σας σε:
		1. **Τρίτους παρόχους υπηρεσιών** που εκτελούν υπηρεσίες για λογαριασμό μας, όπως πάροχοι υπηρεσιών ΙΤ, πάροχοι υπηρεσιών cloud, πάροχοι υπηρεσιών υποστήριξης πελατών, τρίτοι πάροχοι πληρωμών, πάροχοι υπηρεσιών marketing και άλλων επιχειρηματικών λειτουργιών. Για παράδειγμα, μπορεί να συνεργαστούμε με άλλες εταιρείες για να επεξεργαστούμε ασφαλείς πληρωμές όταν εγγράφεστε για τις Συνδεδεμένες Υπηρεσίες, ή για να βελτιστοποιήσουμε τις υπηρεσίες μας, να στείλουμε marketing emails, και να αναλύσουμε και να αποθηκεύσουμε δεδομένα.
		2. **Αντιπρόσωποι και διανομείς** που πωλούν τα προϊόντα μας και παρέχουν υπηρεσίες αναφορικά με το Εγγεγραμμένο Όχημά σας. Μπορεί να μοιραστούμε τα στοιχεία επικοινωνίας και πληροφορίες κακής λειτουργίας του Εγγεγραμμένου Οχήματός σας με τους εν λόγω τρίτους σε σχέση με την παροχή των Συνδεδεμένων Υπηρεσιών (π.χ. για σκοπούς περιοδικής συντήρησης, ανάκλησης ή ελέγχου της υγείας του οχήματος).
		3. **Μέλη του ευρύτερου ομίλου της Suzuki Motor Corporation.** Εργαζόμαστε στενά με άλλε επιχειρήσεις και εταιρείες που ανήκουν στην οικογένειά μας. Μπορεί να μοιραστούμε συγκεκριμένες πληροφορίες για τη χρήση του Εγγεγραμμένου Οχήματός σας, για παράδειγμα με άλλες εταιρείες στον όμιλό μας για σκοπούς εσωτερικής αναφοράς.
		4. **Όργανα επιβολής του νόμου, δικαστήρια, ρυθμιστικές αρχές, κυβερνητικές αρχές ή άλλους τρίτους.** Μπορεί να μοιραστούμε τα προσωπικά δεδομένα σας με τους εν λόγω τρίτους, όταν εκτιμούμε ότι είναι αναγκαίο για να συμμορφωθούμε με μία νομική ή κανονιστική υποχρέωση, άλλως για να προστατεύσουμε τα δικαιώματά μας ή τα δικαιώματα οποιουδήποτε τρίτου μέρους
		5. **Ανεξάρτητα συνεργεία.** Μπορεί να μοιραστούμε Πληροφορίες Οχήματος και Πληροφορίες σχετικές με τη Συντήρηση του Οχήματος με ανεξάρτητα συνεργεία, όπως απαιτείται βάσει του νόμου, για να μπορέσουν τα ανεξάρτητα συνεργεία να κάνουν κάθε απαραίτητη επισκευή στο όχημά σας και για να συμμορφωθούμε με απαιτήσεις που ορίζει το δίκαιο της Ε.Ε.
		6. **Τρίτους που αγοράζουν περιουσιακά στοιχεία.** Μπορεί να μοιραστούμε τα προσωπικά δεδομένα σας με οποιοδήποτε τρίτο μέρος που αγοράζει ή στο οποίο μεταβιβάζουμε, το σύνολο ή κατ’ουσία το σύνολο των περιουσιακών στοιχείων και της επιχείρησής μας ή μέρος της επιχείρησής μας, όπως τις Συνδεδεμένες Υπηρεσίες. Αν λάβει χώρα τέτοια πώληση ή μεταβίβαση, θα καταβάλουμε εύλογες προσπάθειες να διασφαλίσουμε ότι η οντότητα στην οποία θα μεταβιβάσουμε τα προσωπικά δεδομένα σας τα χρησιμοποιεί με τρόπο συνεπή με την παρούσα Πολιτική Απορρήτου.
	2. Επειδή λειτουργούμε ως τμήμα μίας παγκόσμιας επιχείρησης, οι αποδέκτες που αναφέρονται ανωτέρω μπορεί να βρίσκονται εκτός της δικαιοδοσίας, στην οποία βρίσκεστε εσείς (ή στην οποία παρέχουμε τις υπηρεσίες). Βλ. κατωτέρω την παράργαφο σχετικά με τις «Διεθνείς Διαβιβάσεις Δεδομένων» για περισσότερες πληροφορίες.
9. **Διεθνείς Διαβιβάσεις Δεδομένων**
	1. Καθώς είμαστε μία παγκόσμια επιχείρηση, είναι πιθανόν να χρειαστεί να διαβιβάσουμε τα προσωπικά δεδομένα σας σε χώρες εκτός της χώρας της κατοικίας σας, όπου εμείς ή οι πάροχοι υπηρεσιών μας έχουν εγκαταστάσεις. Οι εν λόγω χώρες πιθανόν να έχουν νόμους και κανονισμούς για την προστασία των δεδομένων διαφορετικούς από αυτούς της χώρας της κατοικίας σας και πιθανόν να μην προσφέρουν το ίδιο επίπεδο προστασίας ή να θεωρούνται ότι προσφέρουν ένα επαρκές επίπεδο προστασίας, όπως προβλέπεται βάσει του δικαίου της Ε.Ε. ή του Ηνωμένου Βασιλείου.
	2. Σε κάποιες περιπτώσεις, οι πληροφορίες σας μπορεί να διαβιβάζονται, να αποθηκεύονται και να τυγχάνουν επεξεργασίας σε μία χώρα η οποία δεν θεωρείται ότι διασφαλίζει ένα επαρκές επίπεδο προστασίας για τις πληροφορίες βάσει των εφαρμοζόμενων νόμων (όπως αυτών στην Ευρωπαϊκή Ένωση ή το Ηνωμένο Βασίλειο). Όταν προβαίνουμε σε τέτοιες διαβιβάσεις, εφαρμόζουμε κατάλληλα εχέγγυα ασφάλειας (όπως τυποποιημένες συμβατικές ρήτρες) σύμφωνα με τις ισχύουσες απαιτήσεις του νόμου.
	3. Πληροφορίες που βρίσκονται εκτός της χώρας κατοικίας σας μπορεί να είναι προσβάσιμες στην κυβέρνηση ή τις αρχές της χώρας αυτής βάσει μίας νόμιμης διάταξης.
	4. Για περισσότερες πληροφορίες σχετικά με τα κατάλληλα εχέγγυα ασφάλειας που εφαρμόζουμε, παρακαλούμε επικοινωνήστε μαζί μας στις πληροφορίες που αναφέρονται στην κάτωθι παράγραφο “Επικοινωνήστε μαζί μας”.
10. **Ασφάλεια και Αποθήκευση Δεδομένων**
	1. Εφαρμόζουμε τεχνικά και οργανωτικά μέτρα για να διασφαλίζουμε ένα κατάλληλο επίπεδο ασφάλειας αντίστοιχο με τον κίνδυνο για τα προσωπικά δεδομένα που επεξεργαζόμαστε. Αυτά τα μέτρα στοχεύουν στο να διασφαλίζουν την αδιάλειπτη ακεραιότητα και εμπιστευτικότητα των προσωπικών δεδομένων. Αξιολογούμε τα μέτρα αυτά σε τακτική βάση για να διασφαλίζουμε την ασφάλεια της επεξεργασίας.
	2. Θα τηρούμε τα προσωπικά σας δεδομένα για όσο χρόνο είναι απαραίτητο για να εκπληρώσουμε τους σκοπούς της επεξεργασίας που περιγράφονται στην παρούσα Πολιτική. Μόλις τερματιστεί η μεταξύ μας σχέση, θα διατηρήσουμε τα προσωπικά σας δεδομένα για μία χρονική περίοδο που μας επιτρέπει:
* Να τηρούμε επιχειρηματικά αρχεία για σκοπούς ανάλυσης και/ή ελέγχου
* Να συμμορφωνόμαστε με όλες τις σχετικές φορολογικές υποχρεώσεις
* Να συμμορφωνόμαστε με τις απαιτήσεις για τη διατήρηση των στοιχείων βάσει του νόμου
* Να υπερασπιζόμαστε ή να εγείρουμε υφιστάμενες ή ενδεχόμενες έννομες αξιώσεις
* Να αντιμετωπίζουμε κάθε καταγγελία σχετικά με τις υπηρεσίες.

Για περισσότερες πληροφορίες σχετικά με το πως τηρούμε τα προσωπικά δεδομένα και για πόσο διάστημα παρακαλούμε επικοινωνήστε μαζί μας στα στοιχεία επικοινωνίας που αναφέρονται στην παράργαφο 8 κατωτέρω.

* 1. Αν υπάρχουν προσωπικά δεδομένα, τα οποία δεν είμαστε σε θέση, για τεχνικούς λόγους, να διαγράψουμε ολοσχερώς από τα συστήματά μας, θα εφαρμόσουμε κατάλληλα μέτρα για να αποτρέψουμε κάθε περαιτέρω επεξεργασία ή χρήση των εν λόγω προσωπικών δεδομένων.
1. **Τα δικαιώματά σας σχετικά με τα προσωπικά δεδομένα σας**
	1. Αναφορικά με τα προσωπικά δεδομένα που τηρούμε για εσάς, έχετε το δικαίωμα: της πρόσβασης, της διόρθωσης καθώς και να ζητήσετε τη διαγραφή τους, να περιορίσετε τη χρήση εκ μέρους μας, να εναντιωθείτε σε συγκεκριμένες χρήσεις, να λάβετε σε χρησιμοποιήσιμη ηλεκτρονική μορφή και να μεταδώσετε σε ένα τρίτο μέρος (επίσης γνωστό και ως δικαίωμα στη φορητότητα των δεδομένων), να υποβάλλετε καταγγελία σε μία εγχώρια αρχή προστασίας δεδομένων αναφορικά με την επεξεργασία που διενεργούμε, ή να ανακαλέσετε τις χρήσεις ή δημοσιοποιήσεις των προσωπικών δεδομένων σας που στηρίζονται στη συναίνεσή σας.
	2. Σας ενθαρρύνουμε να επικοινωνείτε μαζί μας για να επικαιροποιείτε ή να διορθώνετε τα δεδομένα σας, αν αλλάζουν ή αν τα προσωπικά δεδομένα που τηρούμε για εσάς είναι ανακριβή. Θα επικοινωνήσουμε μαζί σας αν χρειαζόμαστε επιπλέον δεδομένα από εσάς, προκειμένου να ικανοποιήσουμε τα αιτήματά σας. Αν επιθυμείτε να ασκήσετε τα δικαιώματά σας ή αν έχετε ερωτήσεις για τα δικαιώματά σας, παρακαλούμε επικοινωνήστε μαζί μας στα κάτωθι στοιχεία επικοινωνίας.
2. **Επικοινωνήστε μαζί μας**
	1. Όπως εκτίθεται ανωτέρω, η Suzuki Motor Corporationκαι η Magyar Suzuki Corporation Ltd. ενεργούν ως ανεξάρτητοι Υπεύθυνοι Επεξεργασίας, και είναι υπεύθυνοι για τα προσωπικά δεδομένα που συλλέγουμε και επεξεργαζόμαστε για εσάς αναφορικά με τις Συνδεδεμένες Υπηρεσίες.
	2. Τα στοιχεία επικοινωνίας της Suzuki Motor Corporation είναι privacy-contact-jp@mail.connect.suzuki και η διεύθυνση της έδρας της είναι 300 Takatsuka-cho, Chuo-ku, Hamamatsu-shi, Shizuoka-ken, Ιαπωνία.
	3. Τα στοιχεία επικοινωνίας της Magyar Suzuki Corporation Ltd. είναι privacy-contact-eu@suzuki.hu και η διεύθυνση της έδρας της είναι 2500 Esztergom, Schweidel JOZSEF utca 52, Ουγγαρία*.*
	4. Μπορείτε να επικοινωνήσετε με τον Υπεύθυνο Προστασίας Δεδομένων της Suzuki Motor Corporation στη διεύθυνση: 300 Takatsuka-cho, Chuo-ku, Hamamatsu-shi, Shizuoka-ken, Japan και τα στοιχεία επικοινωνίας είναι: dpo@hhq.suzuki.co.jp.
	5. Μπορείτε να επικοινωνήσετε με τον Υπεύθυνο Προστασίας Δεδομένων της Magyar Suzuki Corporation Ltd. στη διεύθυνση: 2500 Esztergom, Schweidel JOZSEF utca 52, Ουγγαρία, ή στο εξής e-mail dpo@suzuki.hu (Κος. József KOCSIS).
	6. Δεσμευόμαστε να συνεργαζόμαστε με εσάς για να αντιμετωπίζουμε δίκαια κάθε παράπονο ή ανησυχία αναφορικά με το απόρρητο. Ωστόσο, αν θεωρείτε ότι δεν καταφέραμε να βοηθήσουμε σε σχέση με το παράπονο ή την ανησυχία σας, έχετε το δικαίωμα να υποβάλλετε καταγγελία στην αρμόδια επιβλέπουσα ρυθμιστική αρχή.
	7. Τα ανωτέρω στοιχεία επικοινωνίας πρέπει να χρησιμοποιούνται μόνο για ερωτήματα σε σχέση με τις πρακτικές μας αναφορικά με το απόρρητο και την επεξεργασία των προσωπικών δεδομένων σας, όπως αναφέρονται στην παρούσα Πολιτική. Για λοιπά ερωτήματα και αιτήματα, παρακαλείσθε να επικοινωνήσετε με τους διανομείς στην χώρα σας, χρησιμοποιώντας τα στοιχεία επικοινωνίας που είναι διαθέσιμα στον ακόλουθο σύνδεσμο: (https://www.globalsuzuki.com/globallinks/). Παρακαλούμε σημειώστε ότι δεν θα απαντούμε σε ερωτήματα και αιτήματα που γίνονται στα πιο πάνω στοιχεία επικοινωνίας, τα οποία δεν σχετίζονται με το πώς συλλέγουμε και επεξεργαζόμαστε τα προσωπικά σας δεδομένα.
3. **Αλλαγές στην Πολιτική**
	1. Μπορείτε να αντιγράψετε την παρούσα Πολιτική. Μπορούμε να τροποποιήσουμε ή να επικαιροποιήσουμε την παρούσα Πολιτική από καιρού εις καιρόν.
	2. Αν αλλάξουμε την παρούσα Πολιτική, θα σας ενημερώσουμε για τις αλλαγές. Όταν οι αλλαγές στην παρούσα πολιτική απορρήτου θα έχουν θεμελιώδη επίδραση στη φύση της επεξεργασίας ή άλλως θα έχουν μία ουσιώδη επίδραση σε εσάς, θα σας παρέχουμε επαρκή προηγούμενη ειδοποίηση, ώστε να έχετε τη δυνατότητα να ασκήσετε τα δικαιώματά σας (π.χ. να εναντιωθείτε στην επεξεργασία).
	3. Η παρούσα Πολιτική επικαιροποιήθηκε τελευταία φορά την: 01/03/2024